section_heading: Povijest
paragraph_text: Damin gambit jedno je od najstarijih šahovskih otvaranja. Opisao ga je španjolski šahist Luis Ramírez de Lucena u najstarijoj tiskanoj knjizi o šahu “Repetición de Amores y Arte de Ajedrez con ci Iuegos de Partido”, objavljenoj u Salamanci 1497. g. Spominje se i u Getingenskom rukopisu Goettinger Handschrift, prvom djelu koje se u potpunosti odnosi na moderni šah, međutim dvojbeno je da li je taj rukopis iz 1471. g. ili s početka 16. st.